<classify> KIKOSI cha timu ya soka ya JKT Tanzania kimewasili jana visiwani hapa tayari kwa maandalizi ya Ligi Kuu Tanzania Bara inayotarajia kuanza mwezi ujao.JKT Tanzania imetua na kikosi cha wachezaji 28 kinatarajia kuweka kambi ya karibu mwezi mmoja na kucheza mechi 10 za kujipima nguvu ili kujiweka tayari kwa ligi hiyo inayoshirikisha tiju 20.Kocha wa timu hiyo, Abdalla Baress aliliambia gazeti hili kwamba akiwa kisiwani hapa atacheza mechi 10 ingawa hakutaja ni timu gani atakazopimana nazo nguvu. Hata hivyo, alisema kuwa katika mechi hizo anapanga kucheza na timu zinazoshiriki Ligi Kuu ya Zanzibar pamoja na timu nyingine za madaraja ya wilaya na taifa. Mechi tutakazocheza za kirafiki ni 10, timu zozote zile, ambazo nitazipata ila zikiwemo zile zinazoshiriki Ligi Kuu, alisema.Alisema timu hiyo itakuwa ikifanya mazoezi mara mbili kwa siku katika Uwanja wa Amaan au Mao Tse Tung itategemea na uwanja ambao wataupata. Alisema kuwa kwa kuanzia watakuwa na programu ya kufanya mazoezi katika Pwani ya Kizingo nyuma na klabu ya timu ya soka ya Kikosi Maalum cha Kuizuia Magendo, KMKM.  <topic>: kitaifa 